Die storie van die Masaibul – toortsie.com
Die storie van die Masaibul
Maart 31, 2017 April 7, 2017 ~ Toortsie
So ongeveer twee jaar gelede was ons bevoorreg om ‘n semi-Masaitroue by te woon.
Vriende van ons wat in Kenia werk, het in Suid-Afrika kom trou en ‘n klompie van hulle Masaivriende het saamgekom. Hierdie Masaimanne het behoorlik kleur aan die troue verskaf met tradisionele danse en ander gebruike. Daar is ook ‘n Masainaam aan die bruid toegeken, iets wat regtig uitsonderlik is.
‘n Dag ná hierdie troue is daar by ons ‘n bruikbare bulletjie gebore en hy het die naam, Masai, gekry in herinnering van hierdie spesiale gebeurtenis.
Intussen het Masai groot geword en het hy al sy eerste versies gedek. Sal daar versies uit hulle gebore word, sal Masai ook deel word van hulle geregistreerde name. Masai sal voortleef!
Die opwinding was baie groot toe ons vriende die bul kon ontmoet en hy hulle sowaar toegelaat het om foto’s saam met hom te neem. Jerseybulle hou nie altyd baie van mense-aandag nie!
Posted in Plaaslewe en Landbousake	Masai
Next ›‘n Skewe spieël
9 thoughts on “Die storie van die Masaibul”
April 1, 2017 om 10:05 vm
Pragtige bul, Toortsie. En die bruidspaar en gevolg is so spesiaal.
April 1, 2017 om 10:57 vm
Dankie. Ja, dit was regtig ‘n spesiale geleentheid.
April 1, 2017 om 11:00 vm
Masai troue | Toortsie, Kameel en Bokbaaivygie se blog
April 1, 2017 om 3:39 nm
Seker die Masai troue was nie maar saai nie
April 1, 2017 om 4:08 nm
April 2, 2017 om 8:38 vm
Werklik n mooi storie Toortsie. Nog altyd gese ascdaar reinkarnasie was en ek kon terug kom aarde toe, sou ek n bees boer wou wees.
April 2, 2017 om 8:49 vm
Jy hoef mos nie vir reïnkarnasie te wag nie! Wat keer jou om nou een te word?
April 2, 2017 om 4:32 nm
Pragtige bul en wat ‘n besondere troue!
April 4, 2017 om 7:34 vm
As die bul net weet hoe ‘n interessante naam hy het. Mag daar nog vele Mesaitjies uit sy saad voortkom!!! 🙂